DH. A15.81703, ENTIDADE PÚBLICA EMPRESARIAL AUGAS DE GALICIA, SOLICITUDE DE CONCESIÓN DUN APROVEITAMENTO DE AUGAS PÚBLICAS CON DESTINO A ABASTECEMENTO MUNICIPAL DE NOVE CONCELLOS, LUGAR O CASAL, PADRÓN
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/02/2023)

A Entidade Pública Empresarial Augas de Galicia solicita a concesión dun aproveitamento de augas públicas coas seguintes características: SOLICITANTE: Entidade Pública Empresarial Augas de Galicia VOLUME TOTAL ANUAL: 13.593.658,50 m3/ano. CAUDAL MÁXIMO INSTANTÁNEO: 630 l/s. DESTINO: abastecemento municipal de nove concellos ORIXE: río Ulla e rego innominado LUGAR: O Casal PARROQUIA: Carcacía (San Pedro) CONCELLO: Padrón (A Coruña) O aproveitamento consiste na captación mediante dous pozos de bombeo situados na beira da ETAP, o primeiro duns 3 m diámetro e 11 m de altura, conectado co río Ulla mediante tubaxe de 700 mm de diámetro, e o segundo de 3,5x4,5x12,54 m, conectado ó río con tubaxe de 1000 mm, así como a captación dun pequeno rego innominado existente a carón do vial de acceso á ETAP. No primeiro pozo cinco bombas de 55 kW e 405 m3/h de capacidade, e no segundo pozo tres bombas de 143 kW e 1.260 m3/h de capacidade, impulsan o caudal cara á parte alta da ETAP, onde se reúne co caudal conducido dende a captación do regato mediante tubería de PVC de 315 mm de diámetro. A partir de aquí sucédese o proceso de tratamento da auga potable, que inclúe: mezcla rápida en cámara de 3x3x4,16 m; decantación en depósito circular de 26 m de diámetro e 4,65 m altura; filtración a través de 5 filtros, con dimensións de 9,5x3x3,21 m; lavado de filtros con bombas de 30 kW; e dosificación de cloro gas, policloruro de aluminio, almidón e hidróxido sódico; así como os equipos de control e instrumentación. A continuación o caudal resultante bombéase ata os dous depósitos de cabeceira mediante cinco bombas tipo cámara partida de 250 kW e colector de 600 mm de diámetro. Os depósitos de cabeceira teñen un tipoloxía cilíndrica, duns 34 m de diámetro e 6 m de alto, cada un, e están situados a uns 400 m da ETAP. Prevese a ampliación da capacidade da planta mediante a construción dunha nova liña de decantación que substitúe á existente, incluíndo unha cámara de chegada e dosificación de CO2, cámara de mezcla rápida, canle de distribución a cámaras de floculación, dotadas de floculadores de eixo vertical, dispostos en tres liñas con dúas cámaras por cada liña, e decantadores lamelares dispostos en tres liñas. Engádense cinco novas unidades de filtración das mesmas características das existentes, e desenrólase un novo sistema para recuperación da auga de lavado de filtros, así como unha nova liña de tratamento para os fangos xerados por estes procesos, e a mellora do sistema de automatización e control da planta, todo elo dentro do recinto da actual ETAP. Tamén se contempla a substitución das bombas de impulsión ós depósitos de cabeceira por cinco novas unidades en funcionamento de catro máis unha de reserva, de xeito que as catro teñan a capacidade do caudal de deseño da planta de 630 l/s, así como o tratamento estrutural e mellora da instrumentación e control dos propios depósitos de cabeceira. Dende os depósitos de cabeceira, mediante unha conducións principal de 600 mm e de diámetros menores nas derivacións, abastécese a serie de depósitos dos concellos beneficiarios do aproveitamento: Casal 1 e 2 e Lapido, de 5.000 m3 cada un, en Padrón; Revixos, de 1000 m3, e Imo, de 750 m3, en Dodro; Pontecesures 1 e 2, de 750 m3 cada un, en Pontecesures; Valga 1 e 2, de 2.500 m3 cada un, en Valga; Catoira, de 1.500 m3, en Catoira; Isoma, de 1.000 m3, Leiro, de 3.000 m3, e Taragoña, de 3.000 m3, en Rianxo; Boiro, de 3.500 m3, Cespón, de 1.000 m3, e Trebonzos, de 500 m3, en Boiro; Ladreche, de 2.700 m3, e Moldes, de 5.000 m3, na Pobra do Caramiñal; e Ribeira 1 e 2, de 5.000 m3 cada un, en Ribeira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación nos Boletíns Oficiais das Provincias, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Padrón, Dodro, Pontecesures, Valga, Catoira, Rianxo, Boiro, A Pobra do Caramiñal e Ribeira, ou nas oficinas deste servizo, situadas na rúa Tomiño número 16, baixo, en Santiago, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 19 de xaneiro de 2023.